b'\n_START_ARTICLE_\nObelyt\xc4\x97s piliakalnis\n_START_SECTION_\nPiliakalnis\n_START_PARAGRAPH_\nPiliakalnis \xc4\xafrengtas Per\xc5\xa1\xc4\x97k\xc4\x97s de\xc5\xa1iniajame krante, auk\xc5\xa1tumos kampe. Aik\xc5\xa1tel\xc4\x97 buvusi pailga \xc5\xa1iaur\xc4\x97s \xe2\x80\x93 piet\xc5\xb3 kryptimi, ta\xc4\x8diau jau beveik visi\xc5\xa1kai nuplauta Per\xc5\xa1\xc4\x97k\xc4\x97s, i\xc5\xa1liko tik 2x5 m dyd\xc5\xbeio gabal\xc4\x97lis. \xc5\xa0iauriniame jos kra\xc5\xa1te supiltas 25 m ilgio, 2 m auk\xc5\xa1\xc4\x8dio, 22 m plo\xc4\x8dio pylimas, i\xc5\xa1tisai i\xc5\xa1kasin\xc4\x97tas ir nuskleistas. \xc5\xa0laitai stat\xc5\xabs, 9\xe2\x80\x9310 m auk\xc5\xa1\xc4\x8dio. Piliakalnis apaug\xc4\x99s lapuo\xc4\x8diais._NEWLINE_\xc4\xae \xc5\xa1iaur\xc4\x97 ir \xc5\xa1iaur\xc4\x97s rytus nuo Obelyt\xc4\x97s piliakalnio esan\xc4\x8dioje auk\xc5\xa1tumoje yra papilys. Aik\xc5\xa1tel\xc4\x97 keturkampio formos, pailga ryt\xc5\xb3 \xe2\x80\x93 vakar\xc5\xb3 kryptimi, 70 m ilgio ir iki 65 m plo\xc4\x8dio, i\xc5\xa1 vakar\xc5\xb3, \xc5\xa1iaur\xc4\x97s ir ryt\xc5\xb3 apjuosta daugiau kaip 80 m ilgio, 1 m auk\xc5\xa1\xc4\x8dio, 22 m plo\xc4\x8dio ariant i\xc5\xa1skleistu pylimu. Papilio \xc5\xa1iaur\xc4\x97s vakar\xc5\xb3 dalis u\xc5\xbeimta sodybos pastat\xc5\xb3, u\xc5\xbesodinta sodu, kita dirvonuoja.\n_START_SECTION_\nGyvenviet\xc4\x97s\n_START_PARAGRAPH_\nPiliakalnius supa 7,5 ha ploto pap\xc4\x97d\xc4\x97s gyvenviet\xc4\x97s. Kult\xc5\xabrinis sluoksnis yra \xc4\xaf pietus \xe2\x80\x93 pietry\xc4\x8dius nuo Kauk\xc5\xb3 piliakalnio, 5,5 ha plote, \xc4\xaf rytus nuo to paties piliakalnio, Per\xc5\xa1\xc4\x97k\xc4\x97s de\xc5\xa1iniajame krante, 1 ha plote ir \xc4\xaf pietvakarius bei rytus nuo Obelyt\xc4\x97s piliakalnio, taip pat 1 ha plote. \xc4\x8cia rasta grubl\xc4\x97tos ir lygios keramikos.\n_START_SECTION_\nTyrimai\n_START_PARAGRAPH_\n1954 m. piliakaln\xc4\xaf \xc5\xbevalg\xc4\x97 Istorijos institutas. Piliakalnio ir papilio \xc4\xaftvirtinim\xc5\xb3 archeologinius tyrimus 1967-1969 m. atliko Vilniaus universiteto archeologai, vadovas Pranas Kulikauskas. Piliakalnio pylime i\xc5\xa1irtas 22 m\xc2\xb2 plotas, nustatyta, kad jis sudarytas i\xc5\xa1 apdegusio molio gabal\xc5\xb3 su 2\xe2\x80\x933 deg\xc4\x97si\xc5\xb3 sluoksniais, papilio pylimo rytiniame gale i\xc5\xa1tirtas 32 m\xc2\xb2 plotas, rasta br\xc5\xabk\xc5\xa1niuotos ir grubl\xc4\x97tos keramikos. Radinius saugo Lietuvos nacionalinis muziejus.  Lietuvos Respublikos Vyriausyb\xc4\x97s nutarimas d\xc4\x97l paskelbimo kult\xc5\xabros paminklu \xe2\x80\x93 1998-05-19; Nr.612. Paminklo teritorijos plotas 36600 m\xc2\xb2.\n_START_SECTION_\nAplinkiniai piliakalniai\n_START_PARAGRAPH_\nBambinink\xc5\xb3 piliakalnis 13 kmRie\xc4\x8di\xc5\xb3 piliakalnis 15 kmAni\xc5\xa1kio piliakalnis 9,5 km_NEWLINE_Kieli\xc5\xa1ko piliakalnis 15 kmAtesnink\xc5\xb3 piliakalnis 13 kmRad\xc5\xbei\xc5\xabn\xc5\xb3 piliakalnis 14 km_NEWLINE_Kauk\xc5\xb3 piliakalnis 0,05 kmPrelom\xc4\x8di\xc5\xa1k\xc4\x97s piliakalnis 9 km_NEWLINE_Verstamin\xc5\xb3 IV piliakalnis 14 kmPap\xc4\x97\xc4\x8di\xc5\xb3 piliakalnis 4,5 km\xc5\xbdilv\xc4\x97s piliakalnis 12 km_NEWLINE_Dirmi\xc5\xa1ki\xc5\xb3 piliakalnis 13 km_NEWLINE_Pastaba:_NEWLINE_Nor\xc4\x97dami pamatyti Vikipedijoje apra\xc5\xa1yt\xc5\xb3 gyvenvie\xc4\x8di\xc5\xb3 ir kult\xc5\xabros paveldo objekt\xc5\xb3 \xc5\xbeem\xc4\x97lap\xc4\xaf paspauskite prie koordina\xc4\x8di\xc5\xb3 esan\xc4\x8di\xc4\x85 \xc5\xbdem\xc4\x97s ikon\xc4\x85'